|  |
| --- |
| Alex Turner |
|  |
| Biografija |
| Gimė | 1986 m. sausio 6 d. (37 metai)Šefildas |
| Žanrai | indie rokas · garažinis rokas · psichodelinis rokas · baroque pop · post-punk revival |
| Veikla | muzikantas · vokalistas · dainų kūrėjas |
| Instrumentai | vokalas · bosinė gitara · gitara · klavišiniai |
| Aktyvumo metai | 2002–dabar |
| Įrašų kompanija | Domino |

**Aleksas Terneris** (angl. *Alex Turner*, piln. *Aleksandras Deividas Terneris*, 1986 m. sausio 6 d.) – britų muzikantas, geriausiai žinomas kaip britų roko grupės „Arctic Monkeys" dainų autorius ir vokalistas, vienas iš grupės „The Last Shadow Puppets" įkūrėjų.

Biografija
----------

Aleksas Terneris gimė ir užaugo Šefilde, Pietų Jorkšyre. Vienintelis vaikas šeimoje, jo tėvas - Deividas, fizikos ir muzikos mokytojas, o motina - Penny, vidurinėje mokykloje dėstė vokiečių kalbą. Būtent Ternerio tėvų įtaka padėjo jaunam muzikantui atkreipti dėmesį į muzikines detales ir sutelkti dėmesį į įdomių dainų tekstų kūrimą. Jis baigė Stocksbridge vidurinę mokyklą (1997–2002) Šefilde. 2002 - 2004 m. Aleksas lankė Barnsley koledžą, kur studijavo muzikos technologijas ir žiniasklaidos studijas bei anglų kalbą, fotografiją ir psichologiją. Per 2001 m. Kalėdas Aleksas gavo dovanu savo pirmąją gitarą, nuo to laiko jis pradėjo kurti dainas bei muziką. 2004 m. baigęs koledžą Terneris nusprendė atidėti mokslus Mančesterio universitete vėlesniam laikui. Jis pradėjo dirbti barmenu 
Šefildo naktiniame klube "The Boardwalk", kur jis sutiko poetą Džoną Kuperį Klarką, ši pažintis pakeitė Alekso dainų rašymo stilių.

### Arctic Monkeys

Alekso Ternerio vokalisto ir gitaristo karjera prasidėjo 2002 m. Kartu su draugais Matt'u Helders'u, Jamie Cook'u ir Andy Nicholson'u nusprendė įkurti grupę Arctic Monkeys. Prieš savo pirmą pasirodymą grupė metus repetavo tiek Ternerio, tiek Helders'o garažuose, o vėliau - nenaudojamame sandėlyje. Pirmasis jų pasirodymas įvyko 2003 m. birželio 13 d. vietiniame bare „The Grapes". Iš pradžių grupėje bosine gitara grojo Andy Nicholson'as, tačiau prieš turą JAV 2006 m. kai grupė išpopuliarėjo Didžiojoje Britanijoje, Andy Nicholson'as paliko grupę. Nick'as O’Malley buvo pakviestas į grupę pakeisti Nicholson'ą. Arctic Monkeys sulaukė didžiulės sėkmės Didžiojoje Britanijoje ir visame pasaulyje. Sėkmę topuose grupei atnešė pirmasis singlas "I Bet You Look Good on the Dancefloor". "Whatever People Say I Am, That's What I'm Not", debiutinis Arctic Monkeys albumas išleistas 2006 m. sausio mėnesį pasiekė lyderiaujančią poziciją UK Albums Chart'e.
Tai buvo greičiausiai parduodamas debiutinis albumas Didžiosios Britanijos muzikos istorijoje.
2012 m. Londono vasaros olimpinių žaidynių atidarymo ceremonijoje grupė Arctic Monkeys atliko savo singlą "I Bet You Look Good on the Dancefloor" ir grupės The Beatles dainą "Come Together". 2018 m. gegužę buvo išleistas šeštasis Arctic Monkeys albumas „Tranquility Base Hotel & Casino".

### The Last Shadow Puppets

The Last Shadow Puppets pasirodymo metu, 2016
Aleksas Terneris kartu su Miles'u Kane'u 2007 m. sukūrė bendra projektą The Last Shadow Puppets. Aleksas ir Miles'as susitiko 2005 m. kai grupė „The Little Flames", kurioje grojo Miles'as, pasirodė „apšildyme" Arctic Monkeys turo metu. Albumo *Favourite Worst Nightmare* įrašymo metu Miles'as buvo pakviestas atlikti gitaros partiją dainoje *"505"*. Jis taip pat buvo paprašytas dalyvauti koncerte Glastonbury festivalyje, kad atliktų šią dainą. 2008 m. vasario 20 d. Miles'as Kane'as ir Aleksas Terneris atskleidė, kad jų grupė vadinsis Last Shadow Puppets, o jų albumas bus išleistas pavadinimu *"The Age of the Understatement"*. Duetas teigė, kad įkvėpimo sėmėsi iš Scotto Walkerio ir ankstyvosios Bowie kūrybos. Taip pat yra The Beatles ir 60-ųjų / 70-ųjų progresuojančio roko įtakos.
2016 m. sausio 21 d. grupė paskelbė, kad antrasis jų albumas vadinsis *Everything You've Come to Expect*.

### Solinė karjera

Aleksas Terneris parašė akustinį garso takelį filmui *"Submarine"* (2010), kurio režisierius yra jo draugas Richard'as Ayoade. 2011 m. Aleksas išleido debiutinį EP pavadinimu *Submarine*. Jis susideda iš šešių akustinių dainų, tarp jų atsirado ir vėlesnis Arctic Monkeys hitas *"Piledriver Waltz"*. Albumas sulaukė palankių atsiliepimų.

Įtaka
-----

Alekso tėvai dar vaikystėje supažindino jį su Led Zeppelin, David Bowie, Jackson Brown, The Eagles ir kitų įžymių muzikantų kūryba. Paauglystėje Ternerio dainų kūrimui didelę įtaką darė tokios repo žvaigždės kaip: Roots Manuva, Method Man bei Wu-Tang Clan. Grupė The Strokes pakeitė Alekso suvokimą apie muziką, būtent ji paskatino Ternerį pradėti domėtis senesniųjų laikų muzika bei gitara, prie to prisidėjo ir šios garsios roko grupės: The Libertines, The Coral ir The White Stripes.

Asmeninis gyvenimas
-------------------

Aleksas Turneris kartu su Arielle Vandenberg Los Andželo tarptautinis oro uostasAlekso Ternerio privatus gyvenimas nėra plačiai viešinamas žiniasklaidoje. Dainininkas mėgsta praleisti laiką Šefilde, taip pat jis palaiko futbolo komandą kilusią iš jo gimtojo miesto - Sheffield Wednesday FC. 

The Last Shadow Puppets dainos *"My Mistakes Were Made For You"* vaizdo klipe merginos vaidmenį atliko tuometinė Alekso gyvenimo draugė, britų rašytoja, televizijos laidų vedėja, modelis bei mados dizainerė - Alexa Chung, su kuria jis susitikinėjo nuo 2007 m. iki 2011 m. Nuo 2011 m. iki 2014 m. Aleksas susitikinėjo su amerikiečių aktore bei modeliu Arielle Vandenberg, kuri taip pat buvo pasirodžiusi viename iš grupės Arctic Monkeys vaizdo klipų, dainoje *"R U Mine?"*. Nuo 2015 m. iki 2018 m. Alekso Ternerio partnerė buvo amerikiečių modelis ir aktorė - Taylor Bagley. Pasak Alekso, The Last Shadow Puppets albumas *Everything You've Come to Expect* buvo įkvėptas jo bei Taylor Bagley meilės laiškų.

Diskografija
------------

**Solo**

* *Submarine* (2011)

**Arctic Monkeys**

* Whatever People Say I Am, That's What I'm Not (2006)
* *Favourite Worst Nightmare* (2007)
* Humbug (2009)
* Suck It and See (2011)
* AM (2013)
* *Tranquility Base Hotel & Casino* (2018)

**The Last Shadow Puppets**

* *The Age Of The Understatement* (2008)
* Everything You've Come to Expect (2016)

Šaltiniai
---------

1. ↑  Sterdan, Darryl "Monkeys still shining for Turner"  2012 m. gruodžio 2 d.
2. ↑  Shimmon, Katie  *The Guardian*. 2005 m. lapkričio 29 d.
3. ↑  Caesar, Ed  2007 m. balandžio 14 d.
4. ↑  "Go nuts with the Monkeys"  *Manchester Evening News*. 2013 m. rugpjūčio 29 d.
5. ↑  Fitzmaurice, Larry  2013 m. rugsėjo 19 d.
6. ↑  "Jill Helders: Arctic Mummy"  2014 m. lapkričio 13 d.
7. ↑  "Former Arctic Monkeys bassist Andy Nicholson considered suicide after leaving the band"  2019 m. lapkričio 17 d.
8. ↑  Sullivan, Caroline "Whatever they say they are, that's what they are"  *The Guardian.* 2006 m. sausio 27 d.
9. ↑  Stevens, Jenny "Arctic Monkeys play London 2012 Olympics opening ceremony"  2012 m. liepos 26 d.
10. ↑  Trendell, Andrew "Arctic Monkeys announce new album ‘Tranquility Base Hotel & Casino’"  2018 m. balandžio 5 d.
11. ↑  Phares, Heather "A lush symphonic pop duo formed by Alex Turner from Arctic Monkeys and Miles Kane from the Rascals"
12. ↑  Hogan, Marc "The Last Shadow Puppets
The Age of the Understatement"  2008 m. balandžio 22 d.
13. ↑  McLean, Craig "Periscope up: Richard Ayoade and Alex Turner unite their talents in hot new Brit flick Submarine"  2011 m. kovo 20 d.
14. ↑  Thompson, Paul "Alex Turner
Submarine OST"  2011 m. kovo 22 d.
15. ↑  Hiatt, Brian "How Arctic Monkeys Reinvented Their Sound"  2013 m. spalio 21 d.
16. ↑  "Arctic Monkeys interview on Absolute Radio
"  *Absolute Radio.* 2011 m. lapkričio 7 d.
17. ↑  Day, Elizabeth "Arctic Monkeys: 'In Mexico it was like Beatlemania'"  *The Guardian.* 2013 m. spalio 27 d.
18. ↑  Dombal, Ryan  2012 m. gegužės 10 d.
19. ↑  Dombal, Ryan  2012 m. gegužės 10 d.
20. ↑  "When Alex met Alexa: Arctic Monkeys singer hand-in-hand with Channel 4 star"  *Evening Standard*. 2007 m. spalio 9 d.
21. ↑  "A Brief Guide To Alex Turner’s Past Girlfriends" GQ 2018 m. gruodžio 24 d.
22. ↑  Boyle, Simon "MONKEY WRENCH Arctic Monkeys frontman Alex Turner has split from his US model girlfriend Taylor Bagley"  *The Sun*. 2018 m. rugsėjo 19 d.

Nuorodos
--------

* 
*